stanford-oval/wikipedia huggingface dataset:
אימה במצולות: התהום
פרסים ומועמדויות

| פרס | תאריך הטקס | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס פטל הזהב | 9 במרץ 2024 | הסרט הגרוע ביותר | "אימה במצולות: התהום" | מועמדות |  |
| פרס פטל הזהב | 9 במרץ 2024 | הבמאי הגרוע ביותר | בן וויטלי | מועמדות |  |
| פרס פטל הזהב | 9 במרץ 2024 | השחקן הגרוע ביותר | ג'ייסון סטיית'האם | מועמדות |  |
הערות שוליים

↑  J. Kim Murphy, Razzie Noms 2024: Chris Evans and Jennifer Lopez Up for Worst Actors; ‘Shazam 2’ and ‘Ant-Man 3’ Tie With 4 Nods, Variety, ‏2024-01-22 (באנגלית אמריקאית)
ליגת הצדק – דמויות

ליגת הצדק היא קבוצה בדיונית של גיבורי על המופיעה בחוברות הקומיקס של חברת DC קומיקס. לאורך השנים, הקבוצה הייתה מורכבת ממספר גדול של דמויות.
אמנדה וולר

| --- | --- |

אמנדה וולר לאחר אירועי ה-52 החדשים, כפי שהופיעה על עטיפת החוברת Suicide Squad: Amanda Waller #1 ממאי 2014. אמנות מאת ג'וזפה קמונקולי ובלונד.
 סוג:  נבלת-על/אנטי גיבורה
 הוצאה לאור:  DC קומיקס
 הופעה ראשונה:  Legends #1 (נובמבר 1986)
 יוצרים:  ג'ון אוסטרנדר, לן ויין וג'ון ביירן
 גילום הדמות:  פאם גריר ("סמולוויל"), אנג'לה באסט ("גרין לנטרן"), סינתיה אדאי-רובינסון ("החץ"), ויולה דייוויס (היקום הקולנועי של DC)
 דיבוב:  סי-סי-אייץ' פאונדר ("ליגת הצדק ללא גבולות", "סופרמן/באטמן: אויבי הציבור", "באטמן ארקהם אוריג'ינס", "באטמן: מתקפה על ארקהם"), שריל לי ראלף ("צדק צעיר"), פני ג'ונסון ג'רלד ("ליגת הצדק: אלים ומפלצות"), דברה קול ("יקום די.סי. אונליין")
 מידע
 שם אמיתי:  אמנדה בלייק-וולר
 כינויים:  הקיר, המלכה הלבנה, המלך השחור, מוקינגבירד
 סטטוס:  פעיל
 מקצוע:  סוכן ממשלתי, פוליטיקאי
 כוחות:  ללא כוחות על מיומנות בלוגיסטיקה, טקטיקה ואסטרטגיה צבאית, תורת הלחימה, תורת המשחקים, אמנות הריגול, הונאה, הפעלת מניפולציות ומדע המדינה. מיומנות בשימוש בנשק חם. לאחר אירועי ה-52 החדשים, דמותה נעשתה מיומנת באמנויות לחימה.
 חברה בקבוצה:  יחידת המתאבדים (מפקחת), ארגוס (מנהלת)
 חברה לשעבר בקבוצה:  שחמט, ליגת הצדק של אמריקה, כוח משימה אקס, צוות 7, DEO, הסוכנות, לוחמי הצללים, ממשלת ארצות הברית
 אזרחות:  ארצות הברית 
 דמויות קשורות
 משפחה:  מרי בלייק (אחות) פירנצה קראולי (בת-דודה, מתה) ג'וזף וולר (בעל, מת) קורטה וולר וסלין פאטרסון (בנות) דמיטה וולר (בת, מתה) ג'סי ומרטין וולר (בנים) ג'וזף וולר הבן (בן, מת)
 אויבים:  פלאש 
 
אמנדה בלייק-וולר (באנגלית: Amanda Blake-Waller) היא דמות בדיונית של נבלת-על ולעיתים אנטי גיבורה המופיעה בחוברות הקומיקס ביקום DC קומיקס. הדמות הופיעה לראשונה בחוברת Legends #1 מנובמבר 1986, ונוצרה בידי הכותבים ג'ון אוסטרנדר ולן ויין והמאייר ג'ון ביירן.
אמנדה וולר היא סוכנת ממשלתית אכזרית הנמצאת בראש סולם הדרגות, ומשתמשת בעורמה, מניפולציה והפחדה בין היתר כדי להשיג את מטרותיה, שרובן קשורות לביטחון המדינה. היא לרוב קשורה לסוכנויות הביון כוח משימה אקס, שחמט, וארגוס, ומשמשת לרוב כמפקחת הצוות הממשלתי "יחידת המתאבדים", הפועל כשלוחה של כוח משימה אקס ולאחר אירועי ה-52 החדשים, כשלוחה של ארגוס. בנוסף לכך, היא שימשה כאחראית על ענייני אנשים בעלי כוחות-על בממשלת ארצות הברית, ובתפקידה כמנהלת ארגוס נעשתה למפקחת קבוצת ליגת הצדק של אמריקה. משנת 1986 עד לשנת 2011, וולר תוארה כאישה שחורת עור, נמוכת קומה וכבדת משקל. לאחר שכתוב כותרי חברת DC קומיקס ויקומם הבדיוני ("ה-52 החדשים") בעקבות אירועי "פלאשפוינט", וולר תוארה כאישה אתלטית ובכך צורפה גם למשימות שטח בצוותים בהם חברה בקומיקס.
דמותה של אמנדה וולר מדורגת במקום ה-60 ברשימת מאה נבלי-העל הגדולים של כל הזמנים, לפי אתר IGN. את דמותה של מגלמת בסרט הלייב אקשן "גרין לנטרן" השחקנית אנג'לה באסט. השחקנית ויולה דייוויס מגלמת אותה בסרטי היקום הקולנועי של DC "יחידת המתאבדים" (2016), "יחידת המתאבדים" (2021) ו"בלאק אדם" בתפקיד אורח. את דמותה בסדרות הלייב אקשן "סמולוויל" ו"החץ" גילמו השחקניות פאם גריר וסינתיה אדאי-רובינסון, בהתאמה. השחקנית סי-סי-אייץ' פאונדר ידועה בדיבוב הדמות בהזדמנויות רבות - סדרת האנימציה "ליגת הצדק ללא גבולות", סרטי האנימציה "סופרמן/באטמן: אויבי הציבור" ו"באטמן: מתקפה על ארקהם" ובמשחק הווידאו "באטמן ארקהם אוריג'ינס".
ביוגרפיה בדיונית > מקור, הקמת יחידת המתאבדים

אמנדה בלייק נולדה וגדלה בשכונת קבריני-גרין מוכת הפשע בשיקגו יחד עם אחותה, מרי. בגיל 18 היא נישאה לג'וזף וולר בן ה-20, והם הולידו ביחד תא משפחתי רחב - בתחילה ג'וזף הבן, לאחר מכן דאמיטה, אחריה התאומים מרטין וג'סי ולבסוף בתם הקטנה קורטה. הם חיו בעוני קשה, נשענו על תוכניות חברתיות אך עדיין היו מאושרים יחדיו. ג'וזף הבן נרשם למכללה במגמת כדורסל ונהרג בשוד שהשתבש, ודאמיטה נאנסה ונרצחה בסמטה בדרכה הביתה מן הכנסייה המקומית. למרות שהמשטרה ידעה מיהו האחראי, הם לא הצליחו להשיג הרשעה ללא עדים. בעלה של וולר יצא להרוג את האנס, ושניהם ירו אחד בשני למוות. לאחר מותם, אמנדה נשבעה כי כנופיות הרחוב לא ייקחו עוד נפש ממשפחתה, עבדה קשה כדי לרשום את ילדיה הנותרים למכללה ולאחר מכן נרשמה למכללה בעצמה וזכתה בתואר דוקטור בתחום מדע המדינה. היא החליטה לפנות לפוליטיקה, ונעשתה למנהלת קמפיין הבחירות של חבר המפלגה הדמוקרטית מרווין קולינס, שניצח באמצעות מאמציה ולקח אותה איתו לוושינגטון די. סי. כעוזרתו. וולר גילתה על קיום סוכנות "כוח משימה אקס" בחיפוש בקבצים ישנים, ושמה לעצמה למטרה להקים מחדש את יחידת המתאבדים של הארגון תחת פיקודה.
וולר בנתה מחדש את כוח משימה אקס, ומנהיג הסוכנות לשעבר ריק פלאג מונה לעבוד תחתיה. בוויכוח על האג'נדה שלה, וולר אמרה לפלאג שהדבר היחיד שאכפת לה הוא יכולתו למלא פקודות. החברה השנייה שהיא מגייסת לסוכנות היא נייטשייד כסוכנת סמויה. היא שמה לעצמה למטרה את ברימסטון, אחד מחייליו של דארקסייד התוקף את כדור הארץ, והיא ממנת צוות מדענים לנתח את חולשותיו של היצור. וולר מרכיבה את הקבוצה הראשונה והמודרנית של יחידת המתאבדים, המונה את פלאג כמנהיג בשטח בנוסף לנבלים דדשוט, קפטן בומרנג, מכשפת, טיגריס הארד ובלוקבאסטר. לנבלים מוצעת חנינה על שירותם ביחידה, והם לובשים צמידי נפץ אשר יפוצצו אותם אם יסרבו לפקודה. צוותה מביס את ברימסטון בהר ראשמור, ובלוקבאסטר הוא ההרוג היחיד בקרב, בניגוד לציפיותיה של וולר. וולר ניסתה לשמור את כולם במעצר, אך פלאג שכנע אותה לקיים את הבטחתה ולשחרר אותם. כאשר קפטן בומרנג נלכד בידי גלוריוס גודפרי, חבר האליטה של דארקסייד המאיים לחשוף את קיומם של היחידה לעולם אלא אם יחלצו אותו, וולר מורה להם לטפל בנושא בכל דרך אפשרית והם מחלצים אותו. וולר מציגה את הצלחות היחידה בפני הנשיא רונלד רייגן, והוא מחליט לתת להמשיך לצוות לפעול באופן זמני.
ביוגרפיה בדיונית > ה-52 החדשים

לאחר אירועי "פלאשפוינט" בהם יקום DC שוכתב מחדש בידי פנדורה והפלאש, וולר נעשית למנהלת יחידת המתאבדים פעם נוספת, כעת כמנהלת סוכנות ארגוס. גרסה זו של וולר היא אישה צעירה ורזה, בניגוד לגרסתה לפני האתחול שבה הייתה אישה גוצה וכבדת משקל. בגרסה זו, מתואר כי וולר ביקשה פיקוד על יחידת מתנקשים שאותם תוכל לשלוח בלי חרטה על מותם, לאחר שניסיון קודם לשליחת יחידת מתנקשים שאותם הכירה והעריכה ברמה האישית נהרגו. היא שולטת ביחידה באמצעות שתלי נפץ, וחברי היחידה הראשוניים הם דדשוט, הארלי קווין, אל דיאבלו, קינג שארק, בלאק ספיידר, וולאטיק וסאבאנט. כמו כן, בעברה היא הייתה חברה בחוליית הריגול "צוות 7", שם פעלה לצד דיינה דרייק, סלייד וילסון, קול קאש וקורט לאנס בין היתר. היא מרכיבה גרסה של ליגת הצדק, המופרדת מליגת הצדק הראשית, עליה היא מפקחת כמנהלת ארגוס. חברי הקבוצה הראשוניים הם הצייד ממאדים, הוקמן, החץ הירוק, גרין לנטרן, קאטוומן, קטאנה, וייב וסטארגירל. היא מופיעה באירועי "רוע נצחי", כאשר היא מנסה לצרף את בלאק מנטה ליחידה בזמן שדת'סטורם וטבעת הכוח, חברי סינדיקט הפשע של אמריקה מארץ-3, חודרים לכלא בל ריב. מאוחר יותר נרמז כי ישנה מתחזה לוולר הגורמת לצרות בהנהלת ארגוס.
הערות שוליים

↑  Top 100 Comic Book Villains of All Time: #60- Amanda Waller
1 2  Secret Origins Vol.2 #14
↑  Legends #1
↑  Secret Origins Vol.2 #28
↑  Firestorm Vol.2 #55
↑  Legends #3
↑  Legends #4
↑  Legends #5-6
↑  Suicide Squad #1
↑  Suicide Squad #3
↑  Suicide Squad #4
↑  Firestorm Vol.2 #64
↑  Suicide Squad #5-7
↑  Suicide Squad #8
↑  Suicide Squad #9-10
↑  Doom Patrol and Suicide Squad Special #1
↑  Suicide Squad #11-12
↑  Justice League International #13
↑  Suicide Squad #13
↑  Suicide Squad #14
↑  Suicide Squad #16
↑  Suicide Squad #17-18
↑  Suicide Squad #21-22
↑  Suicide Squad #23
↑  Suicide Squad #24
↑  Suicide Squad #26
↑  Suicide Squad #27-30
↑  Suicide Squad #33-36
↑  Suicide Squad #39
↑  Suicide Squad #40-43
↑  Suicide Squad #44-47
↑  Suicide Squad #53-57
↑  Suicide Squad #59-62
↑  Suicide Squad #63-66
↑  Eclipso #11-13
↑  Bloodbath #1-2
↑  Superman/Batman #1-6
↑  Checkmate Vol.2 #1
↑  52 #33-34
↑  Checkmate Vol.2 #5
↑  Checkmate Vol.2 #7
↑  Checkmate Vol.2 #20
↑  Superman/Batman #44-49
↑  Suicide Squad Vol.3 #1-8
↑  Suicide Squad #67
↑  Secret Six Vol.3 #17-18
↑  Flashpoint Vol.2 #5
↑  Suicide Squad Vol.4 #1
↑  Team 7 Vol.2 #0
↑  Justice League of America Vol.3 #1
↑  Forever Evil #1
↑  Suicide Squad Vol.4 #27
איינה מיי גאסקין

| --- | --- |

 לידה:  8 במרץ 1940 (בת 84) 
 שם לידה:  Ina May Middleton 
 מדינה:  ארצות הברית 
 השכלה:  תיכון מרשלטאון 
 בן או בת זוג:  סטיבן גאסקין (1976–2014) 
 פרסים והוקרה:  פרס הקיום הנכון (2011)  היכל התהילה הלאומי לנשים (2013) 
 inamay.com
 
איינה מיי גאסקין (באנגלית: Ina May Gaskin; נולדה ב-8 במרץ 1940) היא מיילדת אמריקאית, מתוארת כ"אם המיילדות האותנטית" וכלת פרס הקיום הנכון לשנת 2011.
משפחה

גאסקין נולדה באיווה שבארצות הברית במשפחה פרוטסטנטית (מתודיסטית מצד אחד, פרסביטריאנית בצד שני). אביה, טלפורד מידלטון, גדל בחווה גדולה באיווה אשר שועבדה לבנק לאחר מותו בטרם עת של אביו בתאונה ב-1926. אימה, רות סטינסון מידלטון, הייתה מורה לכלכלת בית. שני ההורים היו בוגרי מכללות, וייחסו חשיבות רבה להשכלה גבוהה.
סבא וסבתה מצד אימה ניהלו בית יתומים פרסבטריאני בפרמינגטון שבמיזורי, עיר קטנה באזור אגם וולדן. סבתה, הייתה חברה נלהבת באגודת הנשים הנוצרית כנגד שתיית אלכוהול, ומעריצה של אליזבת קידי סטנטון, סוזן ב. אנתוני, ג'יין אדמס. סבה וסבתה מצד אביה היו חקלאים. אדם לסלי מידלטון, סבא שלה, נסע ועבד עם חקלאים מאיווה, אילינוי, מינסוטה, דרום דקוטה, נברסקה, קנזס, בשיווק תבואה שיתופי ובניית ציוד ממוכן לטיפול בתבואה. הגיע בתפקידו גם לשיקגו ועד לקנדה לעבוד עם מגדלי חיטה, וכן הוזמן גם לוושינגטון, די.סי, על ידי שר החקלאות תחת הנשיא וורן ג. הרדינג.
מרכז מיילדות "החווה"

ב-1971 גאסקין, עם בעלה, סטיבן, ייסדו קומונה בשם "החווה בסמטרטאון" טנסי. בה הקימו, היא והמיילדות שפעלו עימה, מרכז לידה, שהיה אחד הראשונים שפעלו מחוץ לבית חולים בארצות הברית. בני משפחה וחברים נכחו בלידה ובדרך כלל, הוזמנו לקחת בה חלק פעיל.
חשיבות עבודתה

לגאסקין מיוחסת הופעת מקצוע המיילדות כמקצוע ראשוני נפרד (ללא ההכשרה כאחות לפני כן) בארצות הברית והפופולריות שלו בשנות ה-70 המוקדמות. בין 1977 ו-2000, הוציאה לאור את הרבעון "עיתון הלידה". היא הוציאה ספרים בנושאי לידה ומיילדות שתורגמו למספר שפות, כולל גרמנית, איטלקית, הונגרית, סלובנית, ספרדית ויפנית.
מאז תחילת 1980, גאסקין משמשת כדוברת בינלאומית בנושא לידות באופן עצמאי ובשם "ברית המיילדות של צפון אמריקה" (Midwife Alliance of North America). היא הרצתה ברחבי העולם לפני מיילדות, רופאים, דולות, הורים לעתיד וקובעי מדיניות בתחום הבריאות. היא נשאה דברים בבתי ספר לרפואה ובבתי ספר למיילדות במספר מדינות, ובאירועים ציבוריים בהם דנה בהיסטוריה ובחשיבות של מיילדות.
היא המייסדת של "פרויקט שמיכת טלאים לאימהות בטוחה" (Safe Motherhood Quilt Project), שפותח כדי להסב תשומת לב ציבורית לשיעורי תמותה של אמהות בארצות הברית, ולכבד את הנשים שמתו מסיבות הקשורות בהריון ולידה במהלך עשרים השנים האחרונות.
גאסקין הופיעה בסרטים בולטים בתחום: "לידה אורגזמית" ((2009) Orgasmic Birth) בבימויה של דברה פסקלי-בונרו; "עסקי לידה" ((2008) The Business of Being Born) בבימויו של אבי אפשטיין, ובהפקת ריקי לייק. ובסרט: With Women: A Documentary About Women, Midwives and Birth, 2006.
מחקר בנושא לידות בית

מחקר על לידות הבית שנערך בסיוע מיילדות של החווה (דוראנד 1992) בחן 1,707 נשים שקיבלו סיוע על ידי מיילדות "החווה" באזור הכפרי של טנסי בין 1971 1989. לידות אלה הושוו עם תוצאות של יותר מ-14,000 לידות בסיוע רופא (כולל אלה המוגדרות בסיכון גבוה) בשנת 1980. הושוו גם מקרי מוות בסוף ההריון ובלידה, סיבוכי לידה, ושימוש בעזרי לידה. המחקר מצא כי "בנסיבות מסוימות
(הריונות בסיכון נמוך), לידות הבית בנוכחות מיילדות יכולות להתבצע באותה רמת ביטחון ועם פחות התערבות כלידות בבית חולים בנוכחות רופא".
תמרון גאסקין

תנוחה להקלה על הלידה, תמרון גאסקין, נקרא על שמה. התנוחה מכונית גם כריעה על ארבע. זו טכניקה שנועדה להפחית את הבעיה של כליאת כתפיים. גאסקין התחילה ליישם את השיטה בארצות הברית ב-1976 אחרי שלמדה אותה מאישה ברזילאית שבתורה למדה אותה בגואטמלה, שם מקורה. בתנוחה זו האם תומכת בעצמה בעמידת ידיים וברכיים. תנוחה זו משנה את מפתח האגן, ומאפשרת לכתף התינוק להשתחרר וללידה להתקדם. תנוחה זו שונה מאוד מתנוחת הלידה המקובלת במערב בתקופה המודרנית, מאז לידה עברה מדיקליזציה. בתנוחה זו, (lithotomy position), האישה שוכבת על גבה ורגליה מורמות ומפושקות. קשה לבצע תמרון גאסקין תחת הרדמה אפידורלית, אך זה אפשרי בסיוע צוות לידה מיומן.
הכרה

ב-14 ביוני 2008, הובילה גאסקין סדנה בשם "המדריך ללידה טבעית' במרכז הפתוח של ניו יורק במנהטן. שימשה כנשיאה של "ברית המיילדות של צפון אמריקה", מ-1996 עד 2002. היא קיבלה את פרס אספו/למאז-ארווין שאבון (1997), ופרס הכרה מטעם אגודת המיילדות של טנסי. גאסקין קיבלה דוקטור לשם כבוד בשל עבודתה בהוכחת היעילות והבטיחות של מיילדות על ידי אוניברסיטת Thames Valley בלונדון ב-24 בנובמבר 2009. ב-29 בספטמבר 2011, זכתה בפרס הקיום הנכון.
ביבליוגרפיה > ספרים

1987 - Babies, Breastfeeding & Bonding (Bergin & Garvey Publishers) ISBN 0-89789-134-1
2002 - Spiritual Midwifery (The Book Publishing Company) ISBN 1-57067-104-4 (1st edition 1977)
2003 - Ina May's Guide to Childbirth (Bantam) ISBN 0-553-38115-6
2009 - Ina May's Guide to Breastfeeding (Bantam, US) ISBN 978-0-553-38429-1 (Pinter & Martin, UK) ISBN 978-1-905177-33-2
2010 - Birth Matters: A Midwife's Manifesta (Seven Stories Press, US) ISBN 978-1-58322-927-9 (Pinter & Martin, UK) ISBN 978-1-905177-58-5
ביבליוגרפיה > מאמרים

All-Fours Maneuver for Reducing Shoulder Dystocia During Labor, The Journal of Reproductive Medicine, May, 1998.
Induced and Seduced: The Dangers of Cytotec. in Mothering, July-August, 2001. Retrieved: 2006-08-26.
The Undervalued Art of Vaginal Breech Birth: a Skill Every Birth Attendant Should Learn in Mothering, July-August, 2004. Retrieved: 2006-08-26.
A Summary of Articles Published in English about Misoprostol (Cytotec) for Cervical Ripening or Induction of Labor, 2005-09-05 Retrieved: 2010-01-22.
סרטים

With Women: A Documentary About Women, Midwives and Birth (2006)
The Business of Being Born (2008) Orgasmic Birth: The Best-Kept Secret (2009) Birth Story: Ina May Gaskin and the Farm Midwives (2013) Notes and references
The Farm Midwives Website Ina May Gaskin at the Internet Movie Database IMBd
הערות שוליים

↑  Granju, K.A. (1999) "The Midwife of Modern Midwifery" Salon.com, Brilliant Careers.
↑  Spiritual Midwifery on the Farm.
↑  The Quilt Project.
↑  "Ina May Gaskin".
↑  Durand, Mark A. (1992).
↑  "Ina May Gaskin –".
↑  Demott, Kathryn.
↑  The All Fours Maneuver for Reducing Shoulder Dystocia During Labor
↑  "Open Center - Explore. Fulfill. Transform".
↑  Ina May Gaskin website
↑  Right Livelihood
↑  "Solar power pioneer Huang Ming wins 'alternative Nobel'". 29 בספטמבר 2011. {{cite web}}:  (עזרה)
| --- | --- |
בקרת זהויות :  NLI: 987007421958405171  PLWABN: 9810531223605606  BIBSYS: 90066363  BNE: XX5270177  BnF: cb16595381k (data)  CANTIC: a1156779x  CiNii: DA09538388  GND: 1045187321  ISNI: 0000 0000 8095 3207  LCCN: n78098436  LNB: 000297988  NDL: 01172799  NKC: xx0118147  NTA: 132032333  RERO: 02-A022011324  SUDOC: 155733621  Trove: 1100502  VIAF: 15429458   WorldCat (עם VIAF): 15429458
יחידת המתאבדים
ראו גם

ת'נדרבולטס - קבוצה דומה של חברת מארוול קומיקס המתחרה
ראו גם > סרטים

יחידת המתאבדים (2016)
יחידת המתאבדים (2021)
סומאנהלי מאלהיה קרישנה

סומאנהלי מאלהיה קרישנה (בקאנדה: ಎಸ್.ಎಂ.ಕೃಷ್ಣ;‏ 1 במאי 1932 – 10 בדצמבר 2024) היה פוליטיקאי הודי שכיהן כשר החוץ של הודו, כמושל מהאראשטרה וכראש השרים של קרנאטקה.
ביוגרפיה

סומאנהלי מאלהיה קרשינה נולד ב-1 במאי 1932. הוא למד במכללת המהראג'ה במייסור ממנה קיבל תואר ראשון באומנות ולאחר מכן קיבל תואר במשפטים מאוניברסיטת בנגלור. הוא למד גם באוניברסיטה המתודיסטית הדרומית (אנ') בטקסס ובבית הספר למשפטים של אוניברסיטת ג'ורג' וושינגטון, תחת תוכנית פולברייט. לאחר שובו להודו לימד כפרופסור למשפט בין לאומי במכללה בבנגלור.
ב-1962 נבחר קרישנה לאספה המחוקקת של קרנאטקה כעצמאי, כשהוא מביס מועמד של הקונגרס הלאומי ההודי. בבחירות ללוק סבהה ב-1967 התמודד כמועמד מפלגת פרג'ה הסוציאליסטית, אך הובס בידי מועמד הקונגרס. הוא נבחר ללוק סבהה בבחירות מיוחדות שהתקיימו לאחר מות הזוכה ב-1968. לאחר פיזור הלוק סבהה הצטרף לקונגרס הלאומי ההודי (R), ובבחירות ב-1971 נבחר מטעמו. ב-1972 התפטר מהלוק סבהה על מנת לשמש כשר בממשלת קרנאטקה. בעקבות כך נבחר למועצה המחוקקת של קרנאטקה. בשני המשרות החזיק עד 1977.
בבחירות ב-1980 שב ונבחר ללוק סבהה. כיהן כשר מדינה, משרה המקבילה לשר במשרד, במשרד התעשייה ולאחר מכן כשר מדינה במשרד האוצר עד 1985.
ב-1984 שב ונבחר לאספה המחוקקת של קרנאטקה, וב-1989 נבחר ליושב ראש האספה, תפקיד בו החזיק עד למינויו לסגן ראש השרים במדינה ב-1992.
ב-1996 נבחר לרג'יה סבהה, בו כיהן עד לאחר ניצחון הקונגרס בחירות לאספה המחוקקת בקרנאטקה באוקטובר 1999, וקרישנה, ששימש כנשיא הקונגרס במדינה, נבחר לראש השרים של המדינה. כיהן בתפקיד במשך כחמש שנים, עד לאחר הבחירות באפריל 2004, בהם הייתה מפלגת העם ההודית למפלגה הגדולה ביותר אך נכשלה בניסיונה להקים קואליציה, והקונגרס והג'נטה דאל (חילונית) הקימו קואליציה אך לא בראשותו.
בדצמבר 2004 מונה למושל מהאראשטרה.
במאי 2009 מונה לשר החוץ בממשלת מאנמוהאן סינג השנייה. ב-26 באוקטובר 2012 התפטר ממשרת שר החוץ. לקראת הבחירות ללוק סבהה ב-2019 אמר כי פרש מהממשלה בגלל מעורבותם של רהול גנדי, למרות שבעת כהונתו בממשלה אמר כי רוצה בהצטרפותו לממשלה.
בינואר 2017 עזב את הקונגרס, ובמרץ חבר למפלגת העם ההודית.
בינואר 2023 הודיע על פרישתו מפעילות פולטית.
קרישנה נפטר ב־10 בדצמבר 2024.
פרסים והוקרה

בינואר 2023 הוענק לו עיטור פדמה ויבהושן על ידי ממשלת הודו.
חיים אישיים

באפריל 1964 נישא קרישנה לפמה ולהם שתי בנות.
הערות שוליים

1 2 3  S.M. Krishna, India Today, ‏21 במאי 2009
↑  Shri S. M. Krishna (06.12.2004 – 08.03.2008), Raj Bhavan Maharashtra
↑  Sri S. M. Krishna Ex - Member, Karnataka Legislative Council (Congress ­ Legislative Assembly), Karnataka Legislative Assembly
↑  Maharashtra's new governor, ReDiff, ‏6 בדצמבר 2004
↑  PM Manmohan set to lead 78-member Council of Ministers, Economic Times, ‏27 במאי 2009
↑  Foreign Minister S M Krishna quits before India reshuffle, BBC, ‏26 באוקטובר 2012
↑  sSM Krishna: quit-Congress, Government due to Rahul, Gandhis interference, Times of India, ‏10 בפברואר 2019
↑  In post-Pranab Cabinet, SM Krishna pitches for Rahul Gandhi entry, India Today, ‏4 ביולי 2012
↑  Nolan Pinto, SM Krishna hits out at Congress, says party wants managers not mass leaders like him, India Today, ‏29 בינואר 2017
↑  Express Web Desk, Former Congress veteran SM Krishna joins BJP, The Indian Express, ‏22 במרץ 2017
↑  SM Krishna Retirement: After six decades in politics SM Krishna calls it a day, Times of India, ‏5 בינואר 2023
↑  Nagarjun Dwarakanath, SM Krishna, former Union Minister and Karnataka Chief Minister, dies at 92, India Today, ‏10 בדצמבר 2024
↑  I dedicate award to people of Karnataka: Former chief minister SM Krishna, The New Indian Exspress, ‏27 בינואר 2023
התאומים קריי

האחים התאומים רונלד "רוני" קריי ורג'ילנד "רג'י" קריי היו פושעים אנגלים שנחשבו לגדולים ביותר בפשע המאורגן של האיסט אנד בלונדון במהלך שנות החמישים והשישים של המאה ה-20. עם הכנופיה שלהם, "הפירמה", הם היו מעורבים במקרי שוד, הצתה, פרוטקשן, תקיפה ורצח.
כבעלי מועדוני בילוי באיסט אנד, הם היו מיודדים עם פוליטיקאים ואנשי בידור כדיאנה דורס, פרנק סינטרה וג'ודי גרלנד. בנוסף, האחים קריי נעשו לידוענים בשנות השישים ואף רואיינו בתוכניות טלוויזיה.
שניהם נעצרו ב-9 במאי 1968 והורשעו בשנת 1969 באשמת רצח. שניהם נידונו למאסר עולם. רוני נותר חי בבית חולים פסיכיאטרי עד מותו ב-17 במרץ 1995; רג'י שוחרר מהכלא מסיבות חמלה באוגוסט 2000, שמונה שבועות לפני מותו מסרטן.
מספר סרטי קולנוע נעשו על סיפורם של האחים קריי (בהם "אגדת האחים קריי" משנת 2015) ומספר דמויות בסרטים אחרים התבססו עליהם. השפעתם ניכרת גם בתחומי תרבות אחרים כגון מוזיקה, ספרות ותיאטרון.
לאחר מותו, נחשף שגם רוני היה הומוסקסואל מוצהר בכלא.
ביוגרפיה

רוני ורג'י קריי נולדו, תאומים זהים, ב-24 באוקטובר 1933 באיסט אנד. הם ממוצא אירי, רומני ויהודי.
התאומים קריי היו ידועים לשמצה באזור מגוריהם בשל חברותם בכנופיות וביצוע מעשי אלימות. בשנת 1952 היו אמורים להתגייס לצבא, אך ערקו ביום גיוסם ואף תקפו שוטר שניסה לעצור אותם. לאחר תפיסתם, היו בין האסירים האחרונים שנכלאו במצודת לונדון.
התנהגותם בכלא הצבאי כללה אלימות נגד הסוהרים וונדליזם, עד שהובילה אותם לשחרור מהצבא.
חיי הפשע > בעלי מועדוני בילוי

המועדון הראשון שהאחים קריי קנו היה מועדון סנוקר בבת'נל גרין. בסוף שנות החמישים האחים קריי עבדו בשביל ג'יי מארי מליברפול והיו מעורבים במקרי חטיפה, שוד מזוין והצתה. בעזרת פעולות אלה הם הצליחו לרכוש מועדונים ונכסים אחרים.
ב-1960 רוני קריי הורשע בסחיטה ונגזרו עליו 18 חודשי מאסר.
חיי הפשע > ידוענים

בשנת 1960 החלו להתפרסם האחים קריי כבעלי מועדונים והיו חלק מסצנת לונדון החוגגת (Swinging London). חלק ניכר מהתהילה לה זכו הוענק להם על ידי עיסוקיהם החוקיים והיותם חלק ממעגלי ידוענים. הם צולמו מספר פעמים על ידי צלם האופנה דייוויד ביילי והיו מיודדים עם חברי בית הלורדים, חברי פרלמנט, שחקנים וזמרים.
חיים אישיים > רוני קריי

רוני היה ביסקסואל מוצהר וחלה בסכיזופרניה פרנואידית אשר בגללה שוחרר מהכלא ועבר לבית חולים פסיכיאטרי. הוא היה בזוגיות עם אישה בשם מוניקה, איתה רצה להתחתן, בטרם נעצר ונכלא. הוא כתב הרבה מכתבים למוניקה ועליה בזמן שהותו בכלא, זאת בעוד היא נשואה לבן זוגו לשעבר.
בזמן שהותו בכלא היה נשוי פעמיים.
חיים אישיים > רג'י קריי

רג'י היה נשוי פעם אחת, אך לאחר שהכה ואנס את אשתו פרנסיס. הם נפרדו, ומצבה של פרנסיס הלך והדרדר היא התמכרה לכדורים נגד חרדה ולבסוף התאבדה בשנת 1967.
ההרפתקה המוזרה של ג'וג'ו

| --- | --- |
  תמונת הכרך הראשון של המאנגה. מימין לשמאל: דני, ג'ונתן ג'וסטאר, ודיו בראנדו.
 סוגה:  הרפתקאות, על טבעי, פנטזיה

 מאנגה
 יוצר:  הירוהיקו אראקי
 מאייר:  הירוהיקו אראקי
 הוצאה:  (יפן)Shueisha  (ארצות הברית)VIZ Media
 התפרסם לראשונה במגזין:  Weekly Shonen Jump (1982-2004) Ultra Jump (2005 עד היום)
 קהל יעד:  שונן, סיינן
 תקופת הפרסום המקורית:  1 בינואר 1987 – רץ
 מספר הכרכים שהתפרסמו:  131 (נכון ל-17 בספטמבר 2021)

 אנימה
 אורך פרק:  24 דקות
 במאי:  נאוקטסו טסודה (עונות 1-5), קניצ'י סוזוקי (עונה 6)
 אולפני אנימציה:  David Production
 רשת שידור:  Tokyo MX
 תקופת שידור מקורית:  5 באוקטובר 2012 – רץ
 מספר העונות:  6
ההרפתקה המוזרה של ג'וג'ו (ביפנית: ジョジョの奇妙な冒険,‏ באנגלית: JoJo's Bizarre Adventure) היא סדרת מאנגה שנכתבה ואוירה על ידי הירוהיקו אראקי, פורסמה בהמשכים במגזין שונן ג'אמפ השבועי (Weekly Shonen Jump) מ-1987 עד 2004 ובמגזין החודשי אולטרה ג'אמפ (Ultra Jump) מ-2005.
הסדרה מחולקת לתשעה חלקים, כל אחד מהם עוקב אחר הסיפור של פרוטגוניסט חדש הנושא את הכינוי "ג'וג'ו" ומשתייך לשושלת משפחת ג'וסטאר; החלק הנוכחי, "הג'וג'ולנדס" התחיל לצאת בהמשכים בפברואר 2023.
סדרת OVA בעלת 13 פרקים הופקה על ידי סטודיו A.P.P.P בין השנים 1993 ל-2002, וזו עיבדה את החלק השלישי של המאנגה, צלבני אבק הכוכבים. בהמשך, הפיק הסטודיו סרט אנימה שעיבד את החלק הראשון של המאנגה, דם הפנטום, והוא יצא לאקרני בתי הקולנוע שביפן בשנת 2007. באוקטובר 2012, שודרה לראשונה בערוץ Tokyo MX סדרת אנימה שהופקה על ידי הסטודיו David Production, שעקבה אחרי החלק הראשון והשני של המאנגה. סטודיו זה עיבד את חלקי המאנגה לעונות נוספות במהלך השנים – את החלק השלישי בשנת 2013, את החלק הרביעי בשנת 2016, את החלק החמישי בשנת 2018 ואת החלק השישי בשנת 2022. סרט לייב אקשן המבוסס על החלק הרביעי של המאנגה שודר ביפן בשנת 2017.
ששת החלקים הראשונים מתחברים לסאגה המתארת את הקונפליקטים העל טבעיים בין חברי משפחת ג'וסטאר ונבלים שונים. ההרפתקה המוזרה של ג'וג'ו נמכרה ביותר מ־100 מיליון עותקים, מה שהופך אותה לאחת מסדרות המאנגות הנמכרות ביותר בכל הזמנים.
עלילה

כל אחד מתשעת גיבורי העלילה הוא חלק ממשפחת ג'וסטאר, שצאצאיה נושאים כתם לידה בצורת כוכב מעל השכמה השמאלית, ושם שאפשר לקצר ל"ג'וג'ו". העלילה הכללית של כל חלק מתארת, בדרך כלל, את הגיבור הראשי, שאוסף קבוצה של בעלי ברית שלומדים לשלוט ביכולתם העל טבעית, נלחמים באויבים שונים, ומתעמתים עם הנבל החזק ביותר בכל חלק. ששת החלקים הראשונים של הסדרה מתרחשים בתוך המשכיות יחידה שהסכסוך הרב-דורי שלה נובע מתוך היריבות בין ג'ונתן ג'וסטאר ודיו ברנדו, בעוד ששלושת החלקים האחרונים מתרחשים ביקום חלופי, בו עץ משפחת ג'וסטאר עבר שינוי כבד.
עלילה > דם רפאים (Phantom Blood)

כרכים 1–5, 44 פרקים, אנימה: 9 פרקים
בסוף המאה ה-19 באנגליה, אביו של ג'ונתן ג'וסטאר, ג'ורג', מאמץ את דיו בראנדו, בנו של איש עני שג'ורג' חושב שהציל את חייו אף על פי שבפועל ניסה לגנוב ממנו את רכושו. דיו מנסה להרוס את חיי ג'ונתן ולהפוך את אביו לשונאו, כדי לקבל את הירושה של משפחת ג'וסטאר.
למרות זאת, ניסיונותיו נכשלים והוא נאלץ להשתמש במסכת אבן קדומה שהופכת אותו לערפד. ג'ונתן משתמש בטכניקה ששמה האמון (תנודה או אַדְוָה ביפנית), הכוללת שליטה באנרגיית החיים וזרימת הדם דרך נשימה, אותה למד מן המנטור שלו, ויליאם זפלי, אשר כבר נתקל בעברו בכוחות של מסכת האבן. יחד עם ויליאם ועם חבר כנופיה לשעבר בשם רוברט א.ו. ספידווגון, ג'ונתן יוצא להילחם בדיו, על מנת למנוע ממנו להשתלט על העולם.